**Χαρακτηριστικά Eφήβων**

1. **Βιολογικά: σωματικές αλλαγές**
2. **Ψυχολογικά:** Τάση εσωτερίκευσης και μυστικοπάθειας**/** Υπερευαισθησία/Έλλειψη αυτοπεποίθησης και ανασφάλεια**/** Φροντίδα για την εξωτερική εμφάνιση**/**Ενδιαφέρον για το άλλο φύλο/Άγχος για το μέλλον , τις σχολικές επιδόσεις ….
3. **Πνευματικά:** Υπαρξιακές ανησυχίες**/**Διεύρυνση πνευματικών οριζόντων**/**Όξυνση της κριτικής αντίληψης/τάση αμφισβήτησης /Ιδεολογικός φιλελευθερισμός και εξιδανίκευση**/**Ονειροπόληση και οραματισμός
4. **Κοινωνικός – Οικογενειακός τομέας:** Αντιδραστικότητα και ριζοσπαστισμός**/**Αγωνιστικότητα για βελτίωση του κόσμου**/**Προσαρμογή στη μόδα**/**Αναζήτηση φιλίας, γενικότερης αποδοχής, προτύπων και ειδώλων**/**Τάση ανεξαρτητοποίησης από τους γονείς**/**Αμφισβήτηση των καθιερωμένων αξιών, των ιδανικών και της παράδοσης
5. **Aντιθέσεις:**
* Υπερδραστηριότητα – οκνηρία
* Υπερευθυμία – δυσθυμία
* Θρασύτητα – δειλία
* Κοινωνικότητα – απομόνωση
* Ατομισμός – αλτρουισμός
* Καταπολέμηση και άσκηση αυστηρού ελέγχου στις παραδοσιακές αξίες – άκριτη αποδοχή νέων ιδεολογικών προτάσεων και αξιών

**Σχέσεις Εφήβων Γονέων**

**Οι έφηβοι:**

* νιώθουν ελεύθεροι και ώριμοι να αναλάβουν πρωτοβουλίες.
* θεωρούν ξεπερασμένες και συντηρητικές τις απόψεις των γονιών τους.
* αντιδρούν ενίοτε βίαια και προκλητικά.

**Οι γονείς:**

* προσπαθούν να τους εμφυσήσουν τις ιδέες και τις απόψεις τους για τη ζωή.
* προβάλλουν (και επιβάλλουν) τα δικά τους πρότυπα και ιδανικά.
* επιθυμούν τα παιδιά τους να υλοποιήσουν τα δικά τους ανεκπλήρωτα όνειρα.
* εναντιώνονται στις επιλογές των νέων.
* δεν εμπιστεύονται τις πρωτοβουλίες των παιδιών τους.
* αδυνατούν να συνειδητοποιήσουν ότι τα παιδιά τους γίνονται ώριμοι πολίτες.

**Προϋποθέσεις Υγιούς Σχέσης Εφήβων Γονέων – Μεγαλύτερων:**

Απαιτείται αμοιβαία υποχώρηση και αναγνώριση πως η κάθε πλευρά έχει μερίδιο στο δίκαιο και στο ορθό. Ειδικότερα:

**Οι γονείς – μεγαλύτεροι χρειάζεται να:**

* σέβονται τα δικαιώματα της προσωπικής επιλογής των εφήβων.
* αναγνωρίζουν ότι ο κόσμος που κληροδοτούν στους νέους δεν είναι ο καλύτερος
* διαλέγονται= συνομιλούν με τα παιδιά τους, για να εντοπίζουν τα προβλήματα και τις ανησυχίες τους.
* συνειδητοποιούν ότι τα παιδιά τους δεν είναι κτήμα τους.
* εγκαταλείπουν τον αυταρχισμό και να επιδίδονται στον παιδαγωγικό και συμβουλευτικό τους ρόλο.
* αποτελούν οι ίδιοι με τη ζωή τους πρότυπα προς μίμηση.
* στέκουν αρωγοί και συμπαραστάτες, όταν οι έφηβοι ζητούν τη βοήθειά τους.
* αποφεύγουν την υπερπροστασία

**Οι έφηβοι ωφελούνται, όταν αναγνωρίζουν στους γονείς – μεγαλύτερους τους:**

* την άδολη αγάπη.
* την πείρα και, σε πολλές περιπτώσεις, την περισσότερη γνώση τους.
* την δικαιολογημένη ανησυχία τους, καθώς τα παιδιά τους μεγαλώνουν σε μια κοινωνία που εγκυμονεί κινδύνους και παγίδες.
* την ηθική ευθύνη που έχουν για τους ίδιους.

**ΔΙΑΛΟΓΟΣ – ΑΛΛΗΛΟΚΑΤΑΝΟΗΣΗ -ΔΙΑΘΕΣΗ ΕΠΙΚΟΙΝΩΝΙΑΣ**



**ΣΧΕΣΕΙΣ ΓΟΝΕΩΝ -ΕΦΗΒΩΝ ΧΑΣΜΑ ΓΕΝΕΩΝ ΚΕΙΜΕΝΟ**

**1**. Να διαβάσετε τους παρακάτω ορισμούς για **το χάσμα γενεών** και να τους σχολιάσετε (περιεχόμενο, έκταση, ύφος, λεξιλόγιο). Προσπαθήστε ύστερα να δώσετε τον δικό σας ορισμό.

 α. Με τον όρο χάσμα των γενεών *υποδηλώνονται οι μεγάλες διαφορές που χωρίζουν δύο επάλληλες γενεές, τη γενεά των ωρίμων, που βρίσκεται στο προσκήνιο της κοινωνικής δραστηριότητας, και τη νέα γενιά που ετοιμάζεται να τη διαδεχτεί. Οι διαφορές αυτές αναφέρονται στην αντίληψη του κόσμου, στο νόημα της ζωής, στο κύρος των αξιών, στους τρόπους της καθημερινής συμπεριφοράς*.
β. *Χάσμα γενιών είναι η ψευδαίσθηση κάθε γενιάς ότι είναι διαφορετική από την άλλη. Χρησιμοποιείται ως όρος, όταν για οποιονδήποτε λόγο δεν θέλουν οι γονείς να εξηγήσουν κάτι στα παιδιά  τους και όταν τα παιδιά δεν θέλουν να εξηγήσουν κάτι στους γονείς τους.*

**2.**Η εφηβεία είναι ο δρόμος που ενώνει την παιδική ηλικία με την ενήλικη ζωή. Πορευόμενος στον δρόμο αυτό ο έφηβος θα αποκτήσει, παρά τις λοξοδρομήσεις και τα αδιέξοδα μια αναγνωρίσιμη μορφή […] Είναι ταυτόχρονα μια περίοδος άγχους, ευτυχίας και προβλημάτων, εξερεύνησης και ψυχικής πίεσης. Μια περίοδος ρήξης των συνδετικών κρίκων με το παρελθόν και δημιουργίας νέων με το μέλλον. Μια περίοδος πιθανής σύγχυσης για τον ίδιο τον έφηβο, για τους γονείς του , οι οποίοι έχουν την επιμέλεια της ανατροφής του, αλλά και για τους άλλους ενήλικες που είναι επιφορτισμένοι με το έργο της ανάπτυξης και της ψυχοκοινωνικής του προσαρμογής […]

**3.**Τα προβλήματα συμπεριφοράς κατά την εφηβεία διακρίνονται σε εξωτερικευμένα και εσωτερικευμένα. Εξωτερικευμένα είναι τα προβλήματα στα οποία η συμπεριφορά είναι έκδηλη και έχει περισσότερες άμεσες αρνητικές επιπτώσεις για το άτομο και την κοινωνία. Τέτοιας μορφής προβλήματα είναι η χρήση ουσιών, οι διαταραχές διαγωγής, η σχολική αποτυχία και η παραβατικότητα. Στα εσωτερικευμένα προβλήματα, χαρακτηριστικό παράδειγμα των οποίων είναι οι συναισθηματικές διαταραχές, όπως η κατάθλιψη και το άγχος, η συμπεριφορά μπορεί να συγκαλύπτεται και να μη γίνεται εύκολα αντιληπτή. […]

**4**.Η ανάγκη του εφήβου για αυτοπροσδιορισμό και αυτονόμηση οδηγούν σε συγκρούσεις με το άμεσο οικογενειακό του περιβάλλον. Η ορθή ή όχι διαχείριση αυτών των συγκρούσεων, ο επανακαθορισμός και η επαναδιαπραγμάτευση των σχέσεων γονέων εφήβου από το γονεϊκό του περιβάλλον μπορούν να έχουν αντίστοιχα θετικά ή όχι αποτελέσματα στην διαμόρφωση ταυτότητας του εφήβου καθώς και στην αυτοεκτίμησή του. Το πέρασμα του εφήβου από την κλειστή εξάρτηση της οικογένειας στην αυτονομία, χαρακτηρίζεται από την μείωση της συμμετοχής του στην οικογενειακή ζωή.

**5**.Μελετώντας τις σχέσεις των εφήβων και των γονέων μέσα από το πρίσμα της δημοκρατικοποίησης της οικογένειας και της επικράτησης ενός γενικότερου πνεύματος ελευθερίας αναδεικνύεται ότι ο διάλογος αποτελεί ένα από τα βασικά χαρακτηριστικά της ομαλής λειτουργίας της οικογένειας. Οι γονείς, όταν συζητούν με τους εφήβους για όλα τα θέματα που τους απασχολούν και όταν οι τυχόν ενστάσεις στις σχέσεις μεταξύ τους επιλύονται με τον εποικοδομητικό διάλογο, οι έφηβοι δομούν με μεγαλύτερη ευκολία και αυτοπεποίθηση την ταυτότητά τους. […]

**6.**Αν τα παιδιά βιώσουν την απόρριψη, την παραμέληση και την εχθρότητα από τους γονείς τους, είναι πολύ πιθανόν να εκδηλώσουν ένα μεγάλο αριθμό προβλημάτων σε διάφορους λειτουργικούς τομείς της προσωπικότητάς τους, όπως μαθησιακές δυσκολίες, νευρωσικές διαταραχές, γνωστικά προβλήματα, ψυχοσωματικά προβλήματα και διαταραχές της προσωπικότητας. Αντίθετα, η απόκτηση αυτονομίας μέσα σε ένα περιβάλλον θετικών σχέσεων με τους γονείς οδηγεί σε καλύτερη προσαρμογή του νεαρού ατόμου κατά την προοδευτική απομάκρυνσή του από την επίδραση των ενηλίκων, αυξημένη αυτοπεποίθηση, ενισχυμένη αντίσταση στην πίεση από τους συνομήλικους και υψηλότερη αυτοεκτίμηση. […]

 Σύγχρονα προβλήματα εφήβων Ευανθία Μακρή – Διασκευασμένο κείμενο

**ΑΣΚΗΣΕΙΣ**

1. .Η συγγραφέας υποστηρίζει ότι ο διάλογος αποτελεί ένα από τα βασικά χαρακτηριστικά της ομαλής λειτουργίας της οικογένειας. Να αναπτύξετε αυτή την άποψη σε μια παράγραφο 80 λέξεων.
2. **.Να βρείτε τη δομή και δύο τρόπους ανάπτυξης της τρίτης παραγράφου του κειμένου. (Να δικαιολογήσετε την απάντησή σας).**
3. **Να γράψετε έναν πλαγιότιτλο για την 5η παράγραφο**
4. **Ποια είναι η βασική θέση /άποψη που διατυπώνεται στην 6η παράγραφο; Με ποιον τρόπο αναπτύσσεται η παράγραφος αυτή ;**
5. Να αναγνωρίσετε το είδος της σύνταξης στο ακόλουθο απόσπασμα (ενεργητικής-παθητικής) και να τη μετατρέψετε στην αντίθετή της:
6. «οι έφηβοι δομούν με μεγαλύτερη ευκολία και αυτοπεποίθηση την ταυτότητά τους»
7. Να βρείτε τα συνθετικά μέρη των ακόλουθων λέξεων και από το β΄ συνθετικό να γράψετε μια απλή παράγωγη λέξη: ανατροφής, διάλογος, αυτονομία, προβλήματα, παραμέληση.
8. Να σχηματίσετε προτάσεις ή περιόδους με τις ακόλουθες λέξεις: άγχους, ελευθερίας, εξάρτηση, παραβατικότητα, αυτοπεποίθηση

 9.(α) *οξύθυμος, ασυμβίβαστος, απόλυτος αντιεξουσιαστής, επαναστατικός*
 (β) *ονειροπόλος, οραματιστής, ιδεολόγος, κοινωνικός*
Να **περιγράψετε** σε μία παράγραφο έναν τύπο εφήβου, αξιοποιώντας επίθετα από την ομάδα (α) ή και από την ομάδα (β){ στην περιγραφή σας μπορείτε να αναφερθείτε σε συμπεριφορές , συνήθειες που επιβεβαιώνουν τους χαρακτηρισμούς σας ακόμα και σε στοιχεία ένδυσης }